**MEGHÍVÓ**

**PAKISZTÁNI- MAGYAR ÜZLETI FÓRUM**

Tisztelt Hölgyem/Uram!

A HEPA Magyar Exportfejlesztési Ügynökség Nonprofit Zrt. (HEPA) és a Pakisztáni Magyar Nagykövetség Üzleti Fórumot, valamint B2B találkozót szervez.

**Időpont: 2020. március 25-27.**

**Helyszín: Pakisztán, Lahore**

Az Üzleti Fórum célja, hogy személyes tárgyalások keretében a magyar vállalatok jobban megismerjék a pakisztáni üzleti lehetőségeket, mely ösztönözheti és erősítheti a gazdasági együttműködést a két ország vállalatai között.

Az üzleti fórum és a B2B találkozók hivatalos nyelve az angol, tolmácsolást nem biztosítunk.

Az exportorientált cégek részére a következő területeken kínálkoznak piaci lehetőségek:

* **Mezőgazdasági technológiák**
* **Élelmiszer-feldolgozás**
* **Halgazdálkodás, Állattenyésztés**
* **Környezetipar, vízipar, szennyvízkezelés**
* **Egészségipar**
* **ITC**

Részvételi szándékát kérjük, hogy az alábbi regisztrációs felület kitöltésén keresztül jelezze legkésőbb 2020. február 03-án éjfélig.

Tájékoztatjuk, hogy az országba való belépéshez a kiutazó személy útlevelének a visszaúttól számítva minimum 3 hónapig érvényesnek kell lennie, továbbá vízum megváltása szükséges.

Az esemény további részleteiről, valamint az utazás pontos menetéről a regisztrációt követően tájékoztatjuk az érdeklődő cégeket. Az utazáshoz a regisztrált partnereink részére megküldjük az ajánlott repülőjáratokat illetve szállást, melyet a nagykövetség kedvezményes áron foglal le!

A Pakisztáni Magyar Nagykövetség oldalán <https://iszlamabad.mfa.gov.hu/> a Külgazdaság rovatban további részleteket talál a pakisztáni piaci lehetőségekről, illetve a nagykövetség külgazdasági attaséja Dr. Grafjódi István istvan.grafjodi@mfa.gov.hu rendelkezésükre áll a szakmai előkészítés kapcsán.

Amennyiben kérdés merülne fel a rendezvénnyel kapcsolatosan, kérjük írjon a nagykövetség külgazdasági attaséjának, Dr. Grafjódi Istvánnak istvan.grafjodi@mfa.gov.hu vagy a rendezveny@hepa.hu e-mail címre, illetve keressen minket a +36-1/810-1618-as telefonszámon.

Üdvözlettel:

HEPA Magyar Exportfejlesztési Ügynökség Nonprofit Zrt.